gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8414, del 31-10-2018 (2018/9758)

Informació pública de la modificació puntual número 11 del Pla general d'ordenació urbana.
------------------------------------------------------------------------------------------

### Dades del document

Número de DOGV
:   8414

Data del DOGV
:   31-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9758


Data del document
:   18-10-2018

Organisme emissor
:   Ajuntament de Rocafort

Tipus de document
:   Anunci

Descriptors 

:   * Rocafort
    * pla d'urbanisme
    * administració local

Informació pública de la modificació puntual número 11 del Pla general d'ordenació urbana. [2018/9758]  
El Ple de l'Ajuntament, en sessió ordinària celebrada el dia 27 de setembre de 2018, va acordar aprovar inicialment, a l'efecte de la seua exposició al públic, el Projecte de modificació puntual número 11 del Pla general d'ordenació urbana de Rocafort, relativa a «Ajust d'alineacions de l'entroncament dels carrers Major i València de Rocafort».  
Se sotmet la citada modificació puntual al tràmit d'informació pública previst en l'article 57 de la Llei 5/2014, de 25 juliol, d'ordenació del territori, urbanisme i paisatge de la Comunitat Valenciana. Aquesta informació pública es durà a terme per un període de 45 dies, mitjançant la publicació del corresponent anunci en el Diari Oficial de la Generalitat Valenciana i en premsa escrita d'àmplia difusió, així com en el tauler d'anuncis municipal. Durant aquest termini estarà a la disposició de les persones interessades l'expedient administratiu tramitat amb còpia diligenciada del projecte, a l'efecte que puga ser examinat en les oficines municipals (Oficina d'Urbanisme), en horari d'atenció al públic de dilluns a divendres, de 09.30 a 13.30 hores. En aquest termini, els/les interessats/ades podran formular les al·legacions que estimen convenients.  
Durant aquest termini, podrà ser examinat per qualsevol interessat/ada en les dependències municipals, així com en l'adreça electrònica (www.rocafort.es), perquè es formulen les al·legacions que s'estimen pertinents.  
Cosa que es publica a l'efecte de l'article 57.1.a en relació amb l'article 53.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
Rocafort, 18 d'octubre de 2018.- L'alcalde: Víctor Jiménez Bueso.
Diari Oficial de la Generalitat Valenciana


Sumari del DOGV 8283, del 27-04-2018 (2018/4193)

RESOLUCIÓ de 25 d'abril de 2018, del conseller d'Hisenda i Model Econòmic, per la qual nomena personal eventual José Víctor Luna Beneyto.
-----------------------------------------------------------------------------------------------------------------------------------------

### Dades del document

Número de DOGV
:   8283

Data del DOGV
:   27-04-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/4193


Data del document
:   25-04-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 25 d'abril de 2018, del conseller d'Hisenda i Model Econòmic, per la qual nomena personal eventual José Víctor Luna Beneyto.  
 [2018/4193]  
De conformitat amb el que disposa l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOGV 6310, 14.07.2010), així com el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015), resolc:  
  
Nomenar José Víctor Luna Beneyto assessor d'assumptes generals, amb unes retribucions corresponents a assessor/a d'assumptes generals de membres del Consell, categoria C2, amb efectes de 2 de maig de 2018.  
  
València, 25 d'abril de 2018.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8216, del 19-01-2018 (2017/11646)

Notificació de la sentència dictada en el judici verbal número 423/2016.
------------------------------------------------------------------------

### Dades del document

Número de DOGV
:   8216

Data del DOGV
:   19-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11580


Organisme emissor
:   Jutjat de Primera Instància i Instrucció número 2 de Vila-real

Tipus de document
:   Edicte

Notificació de la sentència dictada en el judici verbal número 423/2016. [2017/11691]  
Demandant/executant: Acrismatic, SL.  
Procurador: Fernando Breva González.  
Demandades/executades: Eurodiyaz, SLU, i Cindi Yazmin Angulo Vasquez.  
Procurador/a: -  
María Teresa García Grande, lletrada de l'Administració de justícia, del Jutjat de Primera Instància i Instrucció número 2 de Vila-real,  
  
  
«Sentència 121/2017  
Dispositiva  
Estime íntegrament la demanda formulada pel procurador Rafael Breva Sanchis, que actua en nom i representació d'Acrismatic, SL, i condemne solidàriament l'entitat Eurodiyaz, SLU, i Cindi Yasmin Angulo Vasquez al pagament de 1.176,48 euros en concepte de principal, més els interessos legals que la dita quantitat meriten, així com al pagament a costes processals.  
Notifiqueu aquesta resolució a les parts en la forma prevista per la llei, amb la mateixa firma perquè no es pot interposar cap recurs.  
Aquesta és la meua sentència de la qual s'expedirà testimoniatge perquè s'unisca a les actuacions, cosa que pronuncie, mane i firme.».  
Publicació. Llegida i publicada va ser l'anterior sentència per María Eugenia Gozalbo Serer, magistrada jutgessa que la va dictar, mentre celebrava audiència pública el mateix dia de la seua promulgació. En done fe.  
  
Atés que les parts demandades, Cindi Yazmin Angulo Vazquez i Eurodiyaz, SLU, es troben en parador ignorat, s'expedeix aquest edicte perquè els servisca de notificació de forma deguda.  
  
Vila-real, 23 de novembre de 2017.- La lletrada de l'Administració de justícia: María Teresa García Grande.
Diari Oficial de la Generalitat Valenciana


Sumari del DOGV 8405, del 18-10-2018 (2018/9525)

Extracte de la Resolució de 27 de setembre de 2018, del Rectorat, per la qual es convoquen beques en el marc del programa de beques i ajudes a esportistes UMH d'alt nivell per al curs 2017-2018.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8405

Data del DOGV
:   18-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9525


Data del document
:   27-09-2018

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 27 de setembre de 2018, del Rectorat, per la qual es convoquen beques en el marc del programa de beques i ajudes a esportistes UMH d'alt nivell per al curs 2017-2018. [2018/9525]  
BDNS (identif.): 419372.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants matriculats durant el curs acadèmic 2017/2018 en estudis oficials de la UMH considerats com a esportistes d'alt nivell o d'elit.  
  
  
Segon. Objecte  
L'objecte d'aquesta convocatòria és promoure l'activitat esportiva en la Universitat Miguel Hernández d'Elx col·laborant en les despeses ocasionades als esportistes d'alt nivell, que cursen estudis oficials en la Universitat Miguel Hernández d'Elx i que han competit amb la UMH en el curs immediatament anterior al de la present convocatòria o que acrediten ser esportistes d'alt nivell o d'elit A o B o reunisquen els requisits d'aquesta convocatòria.  
  
Tercer. Bases reguladores  
Accessibles en: https://registro.umh.es/files/2018/09/RE\_2018\_001\_17383.pdf  
  
Quart. Quantia  
Es concedeix una quantia fixa de 15.000 € a repartir entre tots els sol·licitants, el número dels quals és indeterminat. El nombre de beques s'assignarà segons l'ordre resultant de l'aplicació dels criteris de valoració fins a esgotar el crèdit de la dotació per a aquesta beca.  
  
Cinqué. Termini de presentació de sol·licituds  
Les sol·licituds podran ser presentades des de l'endemà de la publicació d'aquesta convocatòria en el DOGV i fins a deu dies hàbils després.  
  
Sisé. Altres dades  
Una vegada resolta la convocatòria, la UMH abonarà la quantitat que corresponga en cada cas als beneficiaris, en el compte bancari que hagen facilitat, sempre que s'acredite ser la persona titular o cotitular del compte.  
  
Elx, 27 de setembre de 2018.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8336, del 11-07-2018 (2018/6703)

Formalització del contracte número CNMY17/DGJ/39. Servei d'enginyeria energètica per a la realització d'auditories energètiques en diverses seus judicials de la Comunitat Valenciana.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8336

Data del DOGV
:   11-07-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/6703


Data del document
:   03-07-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * contracte de serveis
    * adjudicació de contracte administratiu

Formalització del contracte número CNMY17/DGJ/39. Servei d'enginyeria energètica per a la realització d'auditories energètiques en diverses seus judicials de la Comunitat Valenciana.  
 [2018/6703]  
1. Entitat adjudicadora  
a) Organisme: Conselleria de Justícia, Administració Pública, Reformes Democràtiques i Llibertats Públiques.  
b) Dependència que tramita l'expedient: Secretaria General Administrativa.  
c) Número d'expedient: CNMY17/DGJ/39.  
d) Adreça d'internet del perfil del contractant:   
https://contrataciondelestado.es  
  
2. Objecte del contracte  
a) Tipus: servei.  
b) Descripció: servei d'enginyeria energètica per a la realització d'auditories energètiques en diverses seus judicials de la Comunitat Valenciana.  
c) Lot (si escau): no.  
d) CPV: 71314300-5. Serveis de consultoria en rendiment energètic. 71315200-1. Serveis de consultoria en matèria d'edificis.  
e) Acord marc: no és procedent.  
f) Sistema dinàmic d'adquisicions: no és procedent.  
g) Mitjà de publicació de l'anunci de licitació: Diari Oficial de la Generalitat Valenciana núm. 8176.  
h) Data de publicació de l'anunci: 23 de novembre de 2017.  
  
3. Tramitació i procediment  
a) Tramitació: anticipada i no harmonitzada.  
b) Procediment: obert, i com a criteris d'adjudicació el preu i la memòria tècnica.  
  
4. Valor estimat del contracte  
25.662,00 euros.  
  
5. Pressupost base de licitació  
a) Import net: 25.662,00 euros.  
b) Import total: 31.051,02 euros.  
  
6. Formalització del contracte  
a) Data d'adjudicació: 27 de juny de 2018.  
b) Data de formalització del contracte: 2 de juliol de 2018.  
c) Contractista: Marsan Ingenieros, SLU.  
d) Import o cànon d'adjudicació:   
Import net: 17.771,20 euros; IVA: 3.731,95 euros; import total: 21.503,15 euros.  
e) Avantatges de l'oferta adjudicatària: l'oferta presentada per l'empresa adjudicatària ha resultat ser la més avantatjosa per aplicació dels criteris establits per a l'adjudicació del contracte.  
  
València, 3 de juliol de 2018.- La sotssecretària: Bárbara López Ramón.
Diari Oficial de la Generalitat Valenciana


Sumari del DOGV 8223, del 30-01-2018 (2018/721)

RESOLUCIÓ de 18 de gener de 2018, de la Direcció General d'Obres Públiques, Transport i Mobilitat, per la qual s'acorda la substitució i el nomenament del vocal de la Junta Arbitral de Transports de Consum de València.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8223

Data del DOGV
:   30-01-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/721


Data del document
:   18-01-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 18 de gener de 2018, de la Direcció General d'Obres Públiques, Transport i Mobilitat, per la qual s'acorda la substitució i el nomenament del vocal de la Junta Arbitral de Transports de Consum de València. [2018/721]  
El Decret 46/1991, de 20 de març, del Consell, estableix en l'article tercer que la Direcció General de Transports, les competències de la qual estan assignades en l'actualitat a la Direcció General d'Obres Públiques, Transport i Mobilitat (Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori), designarà la composició de cada una de les juntes arbitrals de transports a la Comunitat Valenciana.  
L'Associació Valenciana de Consumidors i Usuaris (AVACU) ha notificat a aquesta direcció general la substitució de Pilar Rodríguez Campo, vocal que exercia la representació dels consumidors en la Junta Arbitral de Transports de Consum de València, per Ana Moner Romero.  
  
Per tot això, resolc:  
  
Únic  
Acceptar la proposta de substitució i nomenar Ana Moner Romero vocal en representació dels consumidors de la Junta Arbitral de Transports de Consum de València, i agrair a Pilar Rodríguez Campo la dedicació i els serveis prestats a aquesta Junta Arbitral.  
  
Contra la present resolució, que no posa fi a la via administrativa, es podrà interposar un recurs administratiu davant del secretari autonòmic d'Habitatge, Obres Públiques i Vertebració del Territori, dins del termini d'un mes comptat a partir de l'endemà de la notificació, de conformitat amb el que estableixen els articles 121 i 122 de la Llei 39/2015 d'1 d'octubre, del procediment administratiu comú de les administracions públiques. Tot això sense perjudici que es presente qualsevol altra acció o recurs que s'estime pertinent.  
  
València, 18 de gener de 2018.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8203, del 02-01-2018 (2017/10602)

Notificació de la sentència dictada en el judici verbal número 246/2016.
------------------------------------------------------------------------

### Dades del document

Número de DOGV
:   8203

Data del DOGV
:   02-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10196


Organisme emissor
:   Jutjat de Primera Instància i Instrucció Número 3 de Sueca

Tipus de document
:   Edicte

Notificació de la sentència dictada en el judici verbal número 246/2016. [2017/10501]  
De: Maduración y Frigoríficos, SA.  
Procuradora: Ana Amparo Pons Font.  
Contra: Antani Fruits, SL.  
Patricio Arribas Atienza, lletrat de l'Administració de justícia del Jutjat de Primera Instància i Instrucció número 3 dels de Sueca, pel present faig constar que, en aquest procediment de judici verbal número 246/2016, seguit a instàncies de Maduración y Frigoríficos, SA, contra Antani Fruits, SL, es va dictar sentència, la dispositiva de la qual, literalment, és la següent:  
  
«Dispositiva  
Estime la demanda presentada per Ana Pons Font, en nom de Maduración y Frigoríficos, SA, i condemne Antani Fruits, SL, al pagament de 2.006,07 euros més els interessos legals fins a la total satisfacció del deute, així com les costes del procediment.  
Aquesta sentència és ferma.  
Aquesta és la sentència, que pronuncie, mane i firme.»  
  
Atés que el demandat, Antani Fruits, SL, es troba en parador ignorat, expedisc aquest edicte a fi que li valga de notificació de forma deguda.  
  
Sueca, 3 de febrer de 2017.- El lletrat de l'Administració de justícia: Patricio Arribas Atienza.
Diari Oficial de la Generalitat Valenciana


Sumari del DOGV 8215, del 18-01-2018 (2017/12750)

Informació pública relativa a la sol·licitud de concessió administrativa per a l'explotació de la llotja de peix al port de Cullera.
------------------------------------------------------------------------------------------------------------------------------------

### Dades del document

Número de DOGV
:   8215

Data del DOGV
:   18-01-2018

Secció del DOGV
:   V. ANUNCIS - C) ALTRES ASSUMPTES

Número del document
:   2017/12236


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública relativa a la sol·licitud de concessió administrativa per a l'explotació de la llotja de peix al port de Cullera. [2017/12278]  
La Confraria de Pescadors de Cullera ha presentat sol·licitud de concessió administrativa per a l'explotació de la llotja al port de Cullera.  
  
En compliment del que disposa l'article 37.2 de la Llei 2/2014, de 13 de juny, de ports de la Generalitat, se sotmet l'expedient a informació pública durant el termini d'un mes, comptador des de l'endemà de la publicació en el Diari Oficial de la Generalitat Valenciana, a fi que puga ser examinat i es presenten les al·legacions que s'estimen oportunes.  
L'expedient està en exposició en les dependències següents:  
Conselleria d'Habitatge, Obres Públiques i Vertebració del Territori. Servei d'Explotació de Ports. Ciutat administrativa 9 d'Octubre, torre 1, carrer de la Democràcia, 77, 46760 València.  
  
València, 15 de desembre de 2017. El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8442, del 12-12-2018 (2018/11340)

Oferta d'ocupació pública extraordinària de 2018.
-------------------------------------------------

### Dades del document

Número de DOGV
:   8442

Data del DOGV
:   12-12-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/11909


Data del document
:   03-12-2018

Organisme emissor
:   Ajuntament de Vilallonga

Tipus de document
:   Anunci

Descriptors 

:   * Vilallonga
    * concurs administratiu

Oferta d'ocupació pública extraordinària de 2018. [2018/11343]  
Per Resolució d'Alcaldia numero 1018 d'aquest ajuntament de data 3 de desembre de 2018, es va aprovar l'oferta d'ocupació pública extraordinària corresponent a la plaça o places que a continuació es ressenyen per a l'any 2018.  
  
Personal laboral temporal  
  
Administració Subescala Categoria Descripció Vacants  
Especial Serv. especials Agr. prof Oficial/a serv. múltiples 2  
Especial Serv. especials Agr. prof. Netejador/a   
d'edificis 1  
Especial Serv. especials Agr. prof. Peó neteja viària 1  
Especial Serv. especials Agr. prof. Encarrregat/ada brigada 1  
Especial Serv. especials Agr. prof. Peó serv. múltiples 4  
  
  
  
En compliment de l'article 91 de la Llei 7/1985, de 2 d'abril, reguladora de les bases de règim local, l'article 70 del text refós de la Llei de l'Estatut Bàsic de l'Empleat Públic aprovat pel Reial decret legislatiu 5/2015, de 30 d'octubre.  
  
Vilallonga. 3 de desembre de 2018.- L'alcalde: Enrique Llorca Miñana.
Diari Oficial de la Generalitat Valenciana


Sumari del DOGV 8398, del 05-10-2018 (2018/8853)

Notificació de la sentència dictada en el procediment ordinari número 297/2018.
-------------------------------------------------------------------------------

### Dades del document

Número de DOGV
:   8398

Data del DOGV
:   05-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8853


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el procediment ordinari número 297/2018. [2018/8853]  
Procediment: procediment ordinari número 297/2018.  
Demandant: Caixabank, SA.  
Procurador: Enrique Sastre Botella.  
Demandats: Israel Piñero Cases i María Dolores Fernández Ayuso.  
  
Raquel Manuel Sánchez, lletrada de l'Administració de justícia del Jutjat de Primera Instància número 2 d'Orihuela, faig saber que, en els actuacions seguides en aquest jutjat amb el número 297/2018, a instàncies de la part actora Caixabank, SA, contra Israel Piñero Cases i María Dolores Fernández Ayuso, s'ha dictat la Sentència de 12 de juliol 2018.  
  
Se li comunica que té a la seua disposició en la secretaria d'aquest jutjat una còpia de la Sentència de 12 de juliol de 2018 i se li fa saber que en contra es pot interposar un recurs d'apel·lació davant de l'Audiència Provincial d'Alacant, dins del termini de vint dies a comptar des de la notificació; s'ha de consignar un dipòsit de 50,00 - en el compte (núm. 0183-0000-00-núm. proc.:4 dígits-any: 2 dígits) del Banco Santander.  
I perquè servisca de notificació a Israel Piñero Cases i María Dolores Fernández Ayuso, actualment en parador desconegut, s'expedeix aquest edicte per a la corresponent publicació en el Diari Oficial Generalitat Valenciana i per a la corresponent col·locació al tauler d'anuncis d'aquest jutjat.  
  
Orihuela, 19 de setembre 2018.- La lletrada de l'Administració de justícia: Raquel Manuel Sánchez.
Diari Oficial de la Generalitat Valenciana


Sumari del DOGV 8434, del 29-11-2018 (2018/10457)

Informació pública de la sol·licitud d'ocupació temporal de via pecuària al terme municipal de Morella. Expedient STMA/SF/VP/125/2018.
--------------------------------------------------------------------------------------------------------------------------------------

### Dades del document

Número de DOGV
:   8434

Data del DOGV
:   29-11-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/10347


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'ocupació temporal de via pecuària al terme municipal de Morella. Expedient STMA/SF/VP/125/2018.  
 [2018/10247]  
Agropecuaria Mas de Amela, SL ha sol·licitat autorització per a l'ocupació temporal de domini públic en la via pecuària núm. 9 assagador Font de Llaves al terme municipal de Morella (Castelló).  
L'objecte de l'autorització de l'ocupació temporal és la col·locació de 2 porteres amb fil electrificat en els punts amb coordenades ETRS89 fus 30 X747498,02 Y4494661,77 i ETRS89 fus 30 X747488,21 Y4494683,18.  
  
De conformitat amb el que es disposa en l'article 33 de la Llei 3/2014, d'11 de juliol, de vies pecuàries de la Comunitat Valenciana i l'article 83 de la Llei 39/2015, d'1 d'octubre, del procediment administratiu comú de les administracions públiques, s'obri informació pública durant el termini d'un mes, comptat a partir de l'endemà de la publicació del present anunci en el Diari Oficial de la Generalitat Valenciana, perquè qualsevol persona física o jurídica puga examinar l'expedient i formular per escrit les al·legacions que estime pertinents, en les dependències del Servei Territorial de Medi Ambient, de la Direcció Territorial d'Agricultura, Medi Ambient, Canvi Climàtic i Desenvolupament Rural de Castelló, situades en l'avinguda de Germans Bou, núm. 47, edifici PROP.  
  
Castelló de la Plana, 8 de novembre de 2018.- El director territorial: Antoni Lluís Garcia Sanz.